[{"text_idx": "#000000", "text": "Taith Gerdded Noddedig ar gyfer Wcra\u0301in"}, {"text_idx": "#000001", "text": "Ar ddiwrnod cyntaf Gwyliau\u2019r Pasg, cododd criw dewr o flwyddyn 7 yn gynnar tra roedd eu ffrindiau i gyd yn cysgu, yn dilyn ymdrechion tymor hir arall, er mwyn ymgymryd a\u0302 her 10 milltir i godi arian i bobl yr Wcra\u0301in."}, {"text_idx": "#000002", "text": "Roeddent wedi gobeithio rhoi cynnig ar yr Wyddfa, ond gydag eira\u2019n bygwrth ar y topiau, aethant am gylchdaith o amgylch Llyn Crafnant, Llyn Geirionydd, Llyn Bychan a Nant y Geuallt yn lle hynny."}, {"text_idx": "#000003", "text": "Rhoddodd y tywydd bedwar tymor iddynt mewn un diwrnod, yn amrywio o stormydd cenllysg i heulwen bendigedig, ond roedd y criw mewn hwyliau da a llwyddasant i gwblhau\u2019r gylchdaith mewn tua 6 1\u20442 awr, gan fwynhau golygfeydd hyfryd dros ddyffryn Conwy a\u2019r Wyddfa ei hun ar hyd y daith."}, {"text_idx": "#000004", "text": "Bydd y grw\u0302p yn casglu eu harian nawdd ar o\u0302l gwyliau\u2019r Pasg \u2013 os hoffech gyfrannu gallwch wneud hynny drwy ap School Gateway ('Ape\u0302l Wcra\u0301in') neu drwy chwilio am ddigwyddiadau'r dyfodol ar hyd y tymor nesaf."}]